બાળકને શાંત કરવાના પેલા બહેનના બધાંજ પ્રયત્નો નિષ્ફળ જવા લાગ્યા, બધા મુસાફરોના મનમાં હશે કે આ બાળક શાંત થાય અને તેની માતાને થોડી રાહત મળે પણ તે માટે કોઇ પણ સમ્રાટ પોતાની રાજગાદીનો ત્યાગ કરવા તૈયાર ન હતાં. બાળક કદાચ ભૂખથી ચીસો પાડતું હતું, પણ બસમાં જ્યાં ઉભા રહેવાની પણ પૂરતી જગ્યા ન હતી ત્યાં પેલા બહેન શું કરી શકે, તે બેબાકળા થઈ ગયા હતાં, તેમની આ સ્થિતિનું વર્ણન કરવા શબ્દો મળતા નથી.